Partiduari buelta eman ostean 1-2 nagusitu zen Bergara Euskaldunaren aurka - Bergara - Goiena.eus\nPartiduari buelta eman ostean 1-2 nagusitu zen Bergara Euskaldunaren aurka\nJokin Bereziartua Lizarazu 2010-03-07 14:12\nGaltzen hasi bazen ere, jaun eta jabe izan zen Bergara Andoainen. Hiru puntu garrantzitsu erdietsi zituzten mahoneroek beheko postuetan dagoen Euskaldunaren aurka. Lehia osoan zehar nagusi izan baziren ere, bigarren zatian iritsi ziren bergararren golak.\nEtxetik kanpo bi jardunaldi izan ditu jarraian Bergarak eta ezin hobeto egin die aurre, bi norgehiagokak irabazi dituzte-eta. Zapatuan Andoainen jokatu zuten mahoneroek beheko postuetan dabilen Euskaldunaren aurka. Partidu garrantzitsua zen bi taldeendako, baina bergararrak izan ziren hasieratik hiru puntuen bila joan zirenak.\nHasieran joko gutxi eta urduritasuna nagusi. Bergara zen baloiaren jabe baina defentsako akats baten ondorioz etxekoak aurreratu ziren markagailuan (1-0). Beraz, atsedenaldira galtzen joan zen Bergara. Bigarren zatian Jokin Balzategi zelairatu zuen Manu Diazek eta taldeak asko igarri zuen, aurrealdean haize freskoa ekarri zuen-eta aurrelari bergararrak. Hala, behin eta berriz ekitearen saria jaso zuen kanpoko taldeak, Euskaldunako defentsa batek baloia marra gainetik eskuarekin atera zuenean; penaltia eta kanporatzea. Penaltia Markel Ilzarbek jaurti zuen eta ez zuen hutsik egin (1-1).\nHamar jokalariren aurka jokatzen jakin\nEtxeko taldea hamar jokalarirekin gelditu izana ezin hobeto aprobetxatu zuen Bergarak eta ondo landutako jokaldi batean 1 eta 2koa ezarri zuen Iñaki Mujikak. Euskaldunak ez zuen aukera garbirik egin lehia berdintzeko baina epaileak norgehiagoka zazpi minutu luzatu zuenez, sufritzen amaitu zuten mahoneroek. Datorren jardunaldira begira hainbat baja izango ditu Bergarak; batetik, lesioengatik eta, bestetik, zapatuan zenbait jokalarik bosgarren txartel horia ikusi zutelako. Hala ere, Manu Diaz lasai dago, dioenez, ordezkatu dutenek "lan ona" egingo dutelako. Gero eta gertuago daude maila mantentzea bermatzen duten 40 puntuak.


Etxeko olio erabiliaren birziklapena indartzeko kanpaina Bermeon | bilbaobuenasnoticias.com, Periódico digital de Bilbao y provincia centrado en informaciones positivas\nInicio Actualidad Etxeko olio erabiliaren birziklapena indartzeko kanpaina Bermeon\nEtxeko olio erabiliaren birziklapena indartzeko kanpaina Bermeon\nBermeoko Udalak, Rafrinor enpresarekin batera, sentsibilizazio kanpaina bat martxan jarriko du etxeko olioaren birziklapena indartzeko helburuarekin. Laranjarekin bat egin. Zure olioa berziklatu leloa duen kanpaina honek herriko neska-mutilak gai honi buruz sentsibilizatu nahi ditu. Horrela Eleizalde ikastolak, Sagrado Corazón ikastetxeak eta San Frantzisko herri ikastetxeak kanpaina honetan parte hartuko dute.\nApirilaren azken astean burutuko den kanpaina hau LH 5 eta 6ko ikasleei zuzenduta dago eta talde bakoitzean ordu bete inguruko tailer bat emango litzateke euskaraz. Tailer honetan, alde batetik, modu didaktiko baten birziklapenari buruz gazteek daukaten ezagupen maila ikusi eta elkarbanatuko da. Beste alde batetik, etxeko olioa birziklatzearen garrantzia erakutsiko da eta hondakin hori zertarako erabiltzen den (bio-diesela). Tailerra amaitzerakoan, neska-mutilei esku-orri bat banatuko zaie eta kartel bat ere ikastetxean bertan jartzeko.\nBermeoko Udaleko ingurumen sailak gogoratu duenez, 2014an 11.389 kilo olio bildu ziren, 2013an baino %18,75a gehiago. Ildo honetan, etxeko olioa birziklatzearen garrantzia azpimarratu du. Gainera, adierazi duenez, urrian martxan hasi den Lamiareneko araztegiaren “funtzionamendu zuzenerako, guztiz beharrezkoa da etxeko olioa birziklatzea”.\n“Jakin badakigu gaur egun herritar askok birziklatzen dutela etxeko olioa, baina guztiak egitea lortu behar dugu oso garrantzitsua delako araztegiaren funtzionamendu onerako. Horregatik gaztetxoekin mota honetako ekimenak bideratzea ezinbestekoa dela uste dugu”, adierazi du.\nGogoratu duenez, etxeko olioa birziklatzeko bederatzi edukiontzi laranja daude udalerriko hainbat tokitan: Kasino aurrean, Goiko plazan, Gonzalo Nardiz enparantzan, Matxitxako Bidean, San Martin auzoan, Tonpoi Bidean, Atalde kalean…\netxeko olioa birziklatu\nolioa birziklatzeko kanpaina\nArtículo anteriorMario Riverol: «Si cuidamos el corazón, también cuidamos el cerebro»\nArtículo siguienteEl Hotel Abando renueva sus habitaciones reafirmando su apuesta turística en Bilbao


Zigiluen posta-balioa: 0,65 € y 1,45 €\nTirada: Ilimitada (general: 15.200.000; juvenil: 500.000 sellos)\n2019KO VI. DISELLO LEHIAKETA\nSeigarren urtez, Correos-ek Zigiluen Diseinuen Lehiaketa Nazionala antolatu du 2019an, eta 1.646 pertsonek hartu dute parte. Oraingo edizioan, parte-hartzeak goraegin da: kategoria orokorrean (18 urtetik gorakoak) 892 lan aurkeztu dira eta gazteen kategorian, berriz, (12 eta 17 urteen artean), 754 diseinu.\nAurreko edizioan bezalaxe, gaia librea izan da, partaideek irudimenari bere lana egiten utz diezaioten.\nZigilu bat diseinatzea beti da norberaren sormenerako erronka bat; baina hain toki txikian diseinua egiteak eta helarazi nahi den informazioa laburtzeak (8 cm2) esfortzu bikoitza eskatzen du. Aurkeztutako obren kalitatea ikusita, partaideek esfortzua egin eta istorio desberdin ugari erakutsi dizkigute.\nDiseinuaren eta ilustrazioen alorreko eragileez osatutako epaimahai batek aukeratu ditu 20 finalista kategoria bakoitzeko; beste 20, berriz, herritarrek aukeratu dituzte. Aukeratutako 80 obretatik, 40 kategoriako, epaimahaiak 2019ko Zigiluen Diseinuen VI. Lehiaketa Nazionaleko irabazleak aukeratu zituen:\n1. Saria, kategoria orokorrean: David Pavón Benitez.\n1. Saria, gazteen kategorian: Ana Barrio Sagredo, Niño Jesús Burgos Ikastetxeko ikaslea (Burgos).\nKategoria orokorreko irabazleak egindako zigiluan marrazki bat dago Gutunazaltxo eta bere txakurra eskolara doaz izenburuarekin. Marraztutako giza-trazu horien bidez, haur bat imajinatu dezakegu bere motxila soinean, eskolara joaten lehenengo egunean; hau da, jarraipen librea duen istorio baten hasiera eskaintzen die zigiludun eskutitz bat jasotzen duten guztiei.\nGazteen kategorian, hitz hauekin definitu du egileak bere lana: nire marrazkian neska bat lasai-lasai dago belarretan etzanda. Errotuladore eta koloredun arkatzez margotu da, estilo orijinal eta naifean. Haurtzarora eramaten gaitu, garrantzitsuena une guztiez gozatzea, baita ezer egin gabe egotean ere, eta inguruko naturari begiratzea den garaira.\nBi irabazleek pozik ikusiko dituzte egindako diseinuak zirkulazioan, izan ere, Correos-ek diseinu irabazleak zigilu bihurtu eta jaulkiko ditu 2020an. Gainera, pasa den urtean bezala, Correos-ek diseinuaren alorra sustatzeko eta jendartean zabaltzeko, apustu egin du aurten ere kategoria orokorreko irabazlearen diseinua, 2020 jaulkiko den zigilu batean agertzeaz gain, beste zenbait objektu filatelikoetan ere agertzeko 2020an zehar: zigiluetan, zigilu-markatzeetan, lehen eguneko gutun-azaletan...\nErakusketa bat antolatu da, bi irabazleen lanez gainera, finalista izan diren guztienak ere ikusteko Valentzian, otsailaren 5etik martxoaren 10era.\nLaster izango da 2020ko Zigiluen Diseinuen VII. Lehiaketa Nazionalaren deialdia, zigilu bat klimaren alde gaia lemapean. Parte hartzera animatzen zaituztegu zigiluen balioa nabarmentzeko adierazpen artistiko, ipuin kontalari eta kulturaren igorle gisa, ahaztu gabe frankeatzeko duten funtzioa.


Eguraldiak hobetzeko joera nabarmena hartuko du - - Tolosaldeko ataria\nEguraldiak hobetzeko joera nabarmena hartuko du\nIker Ibarluzea 2019-10-10 05:58\nGoiz partean eta eguerdira bitarte oraindik ere hodei dezente ikusiko dugu, eta egunsentian euri pixka bat ere izango dugu, oso gutxi, lau tanta eta euri langar moduan gainera.\nGoiz erdirako erabat ateri geratuko da eta eguerditik aurrera ipar ekialdeko haizearen laguntzari esker ostarteak irekitzen hasiko zaizkigu. Arratsalde partean giro eguzkitsuagoa geratuko zaigu. Tenperatura maximoek zertxobait gora egingo dute, 18-20 gradura iritsiz.\nBiharkoan berriz eguraldi beroa bueltan izango dugu. Hego haizea sartuko zaigu eta tenperaturak nabarmen igoko dira, 25-27 gradutara iritsiz. Zeruari dagokionez ere aitzakia gutxi, giro urdina ikusiko dugu. Arratsaldetik aurrera goi hodeiak azalduko dira baina eguzkiari traba egin gabe.


Lachaussée-du-Bois-d'Écu - Wikipedia, entziklopedia askea.\nBruno GRUEL (2014-2020)\n49° 33′ 32″ N, 2° 10′ 25″ E / 49.558888888889°N,2.1736111111111°E / 49.558888888889; 2.1736111111111Koordenatuak: 49° 33′ 32″ N, 2° 10′ 25″ E / 49.558888888889°N,2.1736111111111°E / 49.558888888889; 2.1736111111111\nLachaussée-du-Bois-d'Écu Frantziako udalerria da, Oise departamenduan dagoena, Hauts-de-France eskualdean. 2013an 196 biztanle zituen.\n2007an Lachaussée-du-Bois-d'Écu udalerrian erroldatutako biztanleak 196 ziren. Familiak 68 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 28 seme-alabarik gabeko familiak ziren, 28 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 76 etxebizitza zeuden, 71 familiaren etxebizitza nagusia ziren eta 6 bigarren erresidentzia ziren. Etxebizitza guzti hauek 75etxeak ziren. 71 etxebizitza nagusietatik 63 bere jabearen bizilekua ziren, 6 alokairuan okupaturik zeuden eta 2 doan lagata zeuden; 1ek gela bat zuen, 3 etxek bi zituzten, 9 etxek hiru zituzten, 17 etxek lau zituzten eta 41 etxek bost zituzten. 58 etxek euren parking plaza propioa zuten azpian. 22 etxetan ibilgailu bat zegoen eta 43 etxetan bat baino gehiago zituzten.\nLachaussée-du-Bois-d'Écu udalerriko biztanleria-piramidea 2009an .\n2007an lan egiteko adina zuten pertsonak 115 ziren, horien artean 91 aktiboak ziren eta 24 inaktiboak ziren. 91 pertsona aktiboetatik 90 lanean zeuden (46 gizon eta 44 emakume) eta 1 langabezian (1 emakume eta 1 emakume). 24 pertsona inaktiboetatik 10 erretiraturik zeuden, 11 ikasten zeuden eta 3 "bestelako inaktibo" gisa sailkaturik zeuden.\n2009an Lachaussée-du-Bois-d'Écu udalerrian 70 unitate fiskal zeuden, 200 pertsonek osaturik. Pertsona bakoitzeko diru-sarrera fiskalaren mediana urteko 19.694 euro zen.\n2000. urtean Lachaussée-du-Bois-d'Écu udalerrian 10 nekazaritza-ustiategi zeuden, 840 hektarea erabiltzen.\nWikimedia Commonsen badira fitxategi gehiago, gai hau dutenak: Lachaussée-du-Bois-d'Écu\nOrriaren azken aldaketa: 5 maiatza 2016, 20:02.


Belaunaldi berriko merkataritza itunak — Manu Robles Arangiz Fundazioa\nEuropan ere protesta antolatuak bere emaitzak jaso ditu TTIP eta CETAren aurkako borrokan, beren onarpena kolokan jartzeraino. Gizartearen presiorik gabe, CETA Europar Batasunaren (EB) erabateko eskumeneko akordiotzat joko zen eta Europako Kontseiluak eta Parlamentuak onetsi beharko lukete soilik. Akordioen bultzatzaileak, tamalez, etengabe azpilanean ari dira eta mehatxu berria jaurti dute berriki EBtik. Jean-Luc Demartyk –Europako Batzordeko Merkataritza saileko arduradunak– aditzera eman du aurrerantzean merkataritza hitzarmenak berresteko bidea aldatu nahi dutela.\nAiala Elorrieta, Manu Robles-Arangiz fundazioa, Argia 2017/09/24\nHarvey urakanaren irudira, parean duten guztia suntsitzeko gaitasuna dute akordio horiek. Harvey geografoak ezin hobeto jaso zuen “desjabetzearen bidezko metaketa” kontzeptuaren barruan bete-betean erortzen dira.\nMerkataritza-pakete horien bitartez bermatu nahi da atzerriko edozein enpresak, tokian tokiko enpresen eskubide berberak izango dituztela.\nMugimendu sozial eta sindikalaren indarrari esker, Barack Obamak ez zuen behar adina sostengu lortu TPP aurrera ateratzeko\nGizarte presioaren ondorioz, Europako Batzordeak onartu behar izan du akordioak EBko estatu kideen eskumenak ukitzen dituela eta beraz, izaera mistoa duela. Onartua izan dadin 28 estatu kideek eta zenbait gobernu erregionalek berretsi behar dute.


Rakel Perez de Arenaza arrasatearrak hamahiru akuarela jarri ditu ikusgai Arkupen - Aretxabaleta - Goiena.eus\nRakel Perez de Arenaza arrasatearrak hamahiru akuarela jarri ditu ikusgai Arkupen\nMirari Altube 2021-01-13 17:11\nNire akuarelak izenaren baitan tamaina handiko hamahiru lan jarri ditu ikusgai Rakel Perez de Arenaza arrasatearrak Arkupeko erakusketa aretoan. Kaleko paisaia edo paisaia urbanoa erakutsi gura izan du eta Aretxabaleta dute gai gehienek.\nArgi-ilunekin jolas egin gura izan du akuarelatan: "Argiaren bitartez egindako jokoak landu ditut". Aretxabaleta eta inguruak, –Urkulu, esaterako– erakutsi ditu hamar lanetan eta gainerako hiruretan Arrasate. "Paisaia urbanoak gurago ditut nik, joko handia ematen dute; izan ere, edozein elementurekin egin daiteke lan bat. Paisaia naturalak betikoak dira, oso politak baina…", dio Perez de Arenazak.\nKalean bertan margotzea du gustuko: "Baina beti ezin da; neguan gaude... Horregatik argazkiak atera nituen kaleetan eta gero etxean lan egin". Lehen aldiz margotu ditu halako tamaina handikoak eta esperientzia polita izan dela dio: "Akuarela oso zaila da eta tamaina handia ez da samurra maneiatzeko, baina gustura nago esperientziarekin".\nAspaldi hasi zen pintura-lanak egiten margolari arrasatearra, eta irakasle batzuk izan baditu ere autodidakta da: "Nik gura nuena ez nuen lortu horiengandik. Orain topatu dut eta oso gustura sentitu naiz".\nOrain dela lau bat urte ere erakutsi zituen lanak Arkupen: "Gurutze Mujika pintore aretxabaletarrak eta biok batera jarri genuen erakusketa orduan; hark olio-lanak eta nik akuarelak eta Urkulu izan genuen gai".


Zenbat segurtasun behar duzu?\tHasiera\nProduktu bi batean batzen dituen eta beste produktu batzuen osagarri bezala funtziona dezakeen proposamen berritsua. Eguneko Baja al da?\nGaixotasun asegurua al da? Eguneko Baja produktua da + estaldura Erabateko ezintasuna izatekotan.\nGaixo edo istripu baten ezustekoak, frankizia ezberdinekin eta urte bete edo urte eta erdiko epe maximoan, estaltzen dituen asegurua. Azken finean, SURNEren bermea eta zerbitzua dituen produktu tradizionala. Ezintasun Errenta\nProduktu honek eskari handia dauka profesional autonomoen artean. ?Bizirik? gozatzen den asegurua da.\nAutonomoek, orokorrean, euren benetako irabaziak baino gutxiagoko kotizazio basea hartzen dute, horregatik baja edo ezintasunen bat egotekotan beti izango dute estaldura urria.\nProduktu honen merkaturatzea errazteko alderdi fuertea, ezintasun bermea, heriotza bermea kontratatzeko beharrik gabe zinpetzeko aukera da. Horrela, bizi aseguru baten kostearen erdia baino gutxiagotan, ezintasun estalduraz goza daiteke. Kontratazio erraza\nInformazio dosierra jaso nahi duzu? Proposamen berritsu honen abantailen berri emango dizun dosier osoa bidaliko dizugu.\nIkasketak babesteko planaDependentziaCUN\nSurneko Urteko Txostena\nSSL ziurtagiriei buruz. Lege Oharra


Euskal Herriko bidaia-gida/Ibilbideak/Pitillasko aintzira — Wikibooks\nEuskal Herriko bidaia-gida/Ibilbideak/Pitillasko aintzira\n11 km. 2 ordu eta 45 mn.\nBertako urak asko erabiltzen ziren, bai lurrak ureztatzeko, baita animaliei edaten emateko ere. Erregearen ehiza eremu ere izan zen.\nPitillasko aintzirako interpretazio zentroa\nIngurune honen lehen erreferentziak Nafarroako Erresumaren garaietatik jaso ditugu. Salbasango urmael izenez zen ezaguna. Bertako urek erabilera handia zuten, lurrak ureztatzeko eta abereei emateko. Gainera, erregearen ehiza eremu gisa ere erabiltzen zen. Nafarroa Garaiko erdialdean dagoen erreserba natural hau, hegaztien babesgune berezia eta nazioarteko hezegune garrantzitsua da. Bertan babes hartzen dute ehunka hegazti espeziek, eta Europatik hegoaldera datozen hegazti askok negua bertan igarotzen dute. Ibilaldi honetan aintzirako bazterrak eta biztanleak ezagutzeaz gain, Sabasango muinoan dagoen San Domingo ermita bisitatuko dugu.\nAparkalekuaren gainean dagoen interpretazio zentrora igoko gara, eta bertan dagoen behatokitik, aintziraren ikuspegi osoaz eta ederraz gozatuko dugu lehen aldiz. Hiru ibilbide balizaturik daude, baina guk itzuli osoa emango diogu aintzirari. Gertu dagoen bigarren behatokira joateko xenda erosoa hartuko dugu, eta berehala helduko gara hara. Barrura sartu, eta, garaiaren arabera, hegazti desberdinak behatu ahal izango ditugu (prismatikoak eraman). Behatokiari bizkarra eman eta, alanbrezko hesia askatuta dagoen lekutik, erreserbaren eremuan sartuko gara tarte batez. Ihien ondotik marrazten den xendatik pista zabalera helduko gara. Hezegune hau inguratzean, ohikoak diren lezka arrunta eta ihia nagusitzen dira. Gainera, inguruko lurretan gatzaren ehunekoa handia denez, baldintza horietara moldatutako landareak aurkituko ditugu.\nUrmael endorreikoaren paraleloan kilometro bat egin eta gero, ezkerretik jaitsiko gara, alanbrezko hesira gerturatuz. Ur asko dagoenean, erraz ikusi ahal izango ditugu hegazti migratzaile desberdinak. Zereal lurrekin muga egiten duten bideetatik aurrera egin, eta aintziraren beste aldera ailegatzean, aintziratik urrundu, eta Sabasango muinoaren gainean dagoen San Domingo ermitarantz joko dugu.\nIbilaldi honetan izango dugun igoera bakarrari ekingo diogu orduan, ermitaren ondora igotzeko. Leku horretan eta inguruko lurretan, garai desberdinetako arrastoak aurkitu dira. Muinoaren magalean pinuak landatzean agertu ziren lehenak, Neolito garaiko esku-errotak eta ontzi batzuk. 1995ean, Jesus Mari Esparzak, Brontze Aroko gela baten eta zeramikazko aztarnak aurkitu zituen. Gerora miliario bat, erromatarrak ere bertan egon izanaren lekuko. Gaur egun, ermitaz gain, uharka karratu bat ikus dezakegu.\nEtorritako bidetik atzera egingo dugu, eta pista zabalean zehar berehala iritsiko gara Corral de la Conejerara. Eskortaren paretik jaisten den pista hartu, eta aintziraren ondoraino jaitsiko gara. Eremuaren ertzetik marrazten den xendatik aurrera egin, eta berehala helduko gara informazio panel baten ondora.\nBidexkak urmaelaren ertzetik eramango gaitu, eta berehala ohartuko gara leku hori dela hegaztiak behatzeko lekurik aproposena. Antzarak, basahateak, kopeta zuri arruntak, ahate txistulariak, zingira-mirotza, ahate mokozabala, lertxun hauskara eta beste hamaika hegazti ikusteko geldiune garrantzitsua da aipatutakoa. Esklusaren ondotik pasatu eta dikea zeharkatu ostean, abiapuntura iritsiko gara.


Aste Nagusiko Txikiguneak espazioa handitu eta ordutegia luzatuko du | Bilboko Aste Nagusia | EITB\nBilboko Aste Nagusiko Txikiguneak hainbat berrikuntza zango ditu aurten, txikienek ahalik eta gehien disfrutatu dezaten. Halaber, Pergola eta bertaratzeko pasabidea bere baitan hartuko ditu\nGargantua (Artxiboko irudia). Argazkia: Gonzalo Elorza\nPatxo Telleria aktorea da Bilboko Aste Nagusia 2016ko pregoilaria\nKen Zazpi, Izal eta Carlos Baute, Bilboko Aste Nagusian\n'La otra cara de Bilbao' kartelak iragarriko du Bilboko Aste Nagusia\nTxikiguneko jarduera guztiak\nBilboko Aste Nagusiko Txikiguneak hainbat berrikuntza izango ditu aurten. Hala, espazioa handitu eta ordutegia luzatuko dute, txikienek ahalik eta gehien disfrutatu dezaten, Itziar Urtasun Bilboko Udaleko Berdintasun, Lankidetza, Bizikidetza eta Jaien Saileko Zinegotziak adierazi duenez.\nEgunero goizeko 11:00etatik eguerdiko 14:30ra irekiko ditu ateak Txikiguneak. Arratsaldez, jarduerak berriz ere martxan jarriko dira 16:30ean hasi eta 20:00etara bitartean. Halaber, eremua handitu egingo da, eta, lehen aldiz, Pergola eta bertaratzeko pasabidea hartuko ditu bere baitan. Horrenbestez, bi espazio berri horietan jarduerak eta lantegiak egongo dira.\nAste Nagusiaren edizio honetan, haurrentzako espazioa “Txikiguneko izarrak pizten: atera barruan duzun hori” lelopean biratuko duen dinamikan bilduta egongo da. Gai hori aukeratuta, Berdintasun, Lankidetza, Bizikidetza eta Jaien Sailak, heldu zein txikientzako heziketarako eta bizikidetzarako balioen garrantzia nabarmendu du.\nHorrenbestez, balio desberdinak bilduko ditu konstelazioen multzoak. Halaber, jarduera bakoitzaren izenak izarrekin, konstelazioekin eta balioekin harremana izango du.\nUmeentzako “makillaje ibiltaria” izeneko jarduera arrakastatsuak berrikuntza garrantzitsu bat izango du aurten. Izan ere, egunero leku desberdinetan egongo diren bi talde izango ditu, eta, hauek, parketik zehar mugitzen joango dira. Erabiltzaileek izar iheskor horien kokapena aurkitu behar izango dute. Helburu nagusia itxaron-ilarak ezabatzea edo txikiagotzea izango da.\nBestalde, Bilbobusek Txikigunean parte hartuko du “Bilbobusekin munduari bira” jarduerarekin. Igandea 21etik, larunbata 27ra arte, apainduta egongo den Bilbobus batek hiru antzerki-ikuskizun izango ditu 13:00etan, 17:30etan eta 19:30etan.\nHalaber, Pergolako zona berriak Euskal Akuarelista Elkarteak antolatutako “Bilboko Arimaren Bila” jarduera izango du hilaren 23 eta 25ean arratsaldean. “Bilziklatu” kontzeptuan oinarrituko da eta birziklatzea eta jarduera artistikoa bateratuko ditu.\nTxikiguneak haur guztientzako ekintza ugari izango ditu, eta gune desberdinetan banatuta egongo dira, adinaren arabera:\n‘Pozaktibatu’ gunea 0 eta 4 urte bitarteko umeei zuzenduta dago. José Anselmo Clavé-tik Darío de Regoyos kaleraino doa gune hori, eta poztasuna eta aktibotasunaren makina izango da. Jarduera hauek hartuko ditu: ‘Poztasunaren makinean’ puzgarriak egongo dira, eta haurrek beraiekin doazen pertsonekin parte ahal izango dute; ‘Izar Zoroak, Izar splash’ jardueran, berriz, urarekin erlazionatutako ekintza ezberdinak aurkituko dituzte bertaratuek; ‘Izarrekin jolasten, Izar jokoak’ tokian, familian jolasteko jolasak izango dira nagusi.\nRicardo Bastida iturriaren plazan ‘Maiteiztu’ gunea jarriko dute, eta maiztasuna eta heziketaren ideiak nahasten dituen txokoa izango da. 0 eta 6 urte bitarteko haur txikiei zuzenduta egongo dira bertako ekintzak: ‘Izarren bila’ jarduerak hareaz beteko kutxa eta jolas ezberdinek osatzen dute; ‘Izarretaraino’ ekimenak, berriz, saltoka dibertitzeko puzgarria izango da; ‘Izarteka eta Izar goxoak’ deitutakoak, txikientzako ludotekak hartuko ditu; ‘Izartxoak’ izeneko jardueran, edoskitze gunea egongo da. Halaber, ‘Arrantzan tzan tzan’ txokoan umeek arrantza egiten ikasteko aukera izango dute; ‘Galaxian’ gunean boladun igerilekua jarriko dute, eta, azkenik ‘Izar gora’ umetxoentzako rokodromoa izango da.\n‘Bilziklatu’ Bilbo eta Birziklatu kontzeptuen konbinazioa da. Halaber, 5 eta 12 urte bitarteko umeei zuzenduta egongo da eta birziklapena izango du abiapuntu gisa. Hauek dira Parkearen iturri zibernetiko zaharrean kokatutako gunean egin ahal izango diren jarduerak: ‘Bilzikla’, birziklatzeko tailerraren espazioa izango da; ‘Izarrak zaindu’ jarduerari dagokionez, iturri zibernetikoa birziklatzeko hondakinez beteta egongo da, dagokion kaxan botatzeko; ‘Izar mezulariak’ jardueran txoritxoentzat egindako etxez betetako zuhaitz baten inguruan egingo da; eta ‘Egurrezko izarrak’ deitutako jardueran, egurrezko jolasak egongo dira, umeek jolas dezaten.\nAzkenik, elkartasuna eta aniztasuna biltzen dituen gunea egongo da José Anselmo Clavé eta saskibaloi-jokaleku zaharraren artean. ‘Elkaraniztu’ izeneko txokoa 6 eta 12 urte bitarteko umeei zuzendutako jarduerak hartuko ditu: ‘Izar txiki izar handi’ gunean umeak makillatzeko aukera izango dute; ‘Izar zaparrada’ eremuan tailerrak egongo dira; ‘Izar barritxu’ txokoan Txikiguneko irratia jarriko dute; ‘Izarren behatokia’ eremuan informazio puntua eta txosna egongo dira; ‘Izar koprailoa’ izarren laberintoa; eta, azkenik, ‘Izar disdira’, photocall gunea. ‘Elkaraniztu’ gunean egongo dira Marijaia txikia eta gargantua.


Albisteak - Zuntz Laser bidezko hodien ebaketa-makinaren konponbide guztiz automatikoa Koreako Sute-hoditeriarako\nErabat automatikoa Fiber Laser Tube Cutting Machine Irtenbidea For Fire Pipeline In Korea\nZuntz Laser bidezko hodien ebaketa-makinaren konponbide guztiz automatikoa Koreako Su Hoditeriarako\nHainbat tokitan hiri smart eraikuntza bizkortzea batera, tradizionala su babesa ezin suteen aurkako hiri smart eta burutsua suteen aurkako beharrei erantzuteko guztiz darabil gauza teknologia internet "automatizazioa" sute prebentzio eta kontrol baldintzak betetzen sortu zen. su smart babesa eraikuntza arreta eta laguntza handia jaso du herrialdeko udalerri eta sail bat.\nFire segurtasuna eraikuntza denek ingurukoa da. hiri adimendunen eraikitzea lortzeko, suteen aurkako segurtasun eraikuntza lehentasuna da. Nola adimentsuak suteen aurkako segurtasun-sistema bat eraikitzeko hiri adimendunen garapenean egokitzeko dadin arazo bat hiriko kudeatzaileek hori kontuan hartu behar da.\nDakigun bezala, Smart su babesa industria edo tradizionala su babesa industria, su babes sistema osoa osagai garrantzitsu gehienak ote den sute babesa gasbide da.\nBezeroaren Baldintzak: Laser markatzea eta hodiak on ebaketa.\nGure irtenbidea: markatze sistema gehitu da pakete kargatzaile automatikoan, moztu aurretik hodietako markaketa osatzeko.\nsuteen aurkako gasbide beti geroztik egoera estatikoan, gasbide baldintzak zorrotzagoak dira, eta gasbide beharrak presio, korrosioarekiko erresistentzia eta tenperatura erresistentzia handia jasateko. Normalean erabiltzen su kanalizazio materialak dira: esferoildalean ur-hornidura burdinurtuzko kanalizazio, kobrea kanalizazio, altzairu herdoilgaitza kanalizazioan, kanalizazio aleazio, atezaina, ukabilkadak etc.\nP2060A hodiak ebakitzeko tresneria profesionala da. It garai batean moztu eta automatizazioa, eta horrek asko ekoizpen eraginkortasuna hobetzen maila altua dauka.\nitzaltzeko objektuaren gain, oinarrizko su su ureztatze sistema erraztasunak itzaltzeko egon aurrefabrikatutako kanalizazio, joint malgua osatuta behar, outlet ontziak eta burua aspertsio soldatuak, eta ekologikoan ebaketa, zulaketa konbinatu eta bere jatorrizko funtzioa burutzeko soldadura.\nP2060A laser automatikoak kanalizazio ebaketa makina-end handiko laser ebaketa hodi ekipamendu berezi bat da. erraz jarduten da, oso automatizatua, ebaketa oso zehatzak, eta eskala handiko industri produkzioa eta beste hainbat ezaugarri aurreratu beharrei egokitutako ekipamendu hodi prozesatzeko industrian lehenengo aukera bihurtuz. Produktu izan Serieko desberdinak ebaketa eta deskarga luzerak eta ebaketa kanalizazio diametro desberdinetako eskakizun hainbat asetzeko, beraz, zerbitzu pertsonalizatua eskaintzea erabiltzaile gehiago sute babesa eremuan.\nmetal laser kanalizazio cutter ataka mozketa eta kanalizazio azalera ebaketa hodiak metal egin dezakeen. It zuzenean moztu ahal altzairuzko hodiak, kobrea hodiak, aluminiozko hodiak, altzairu herdoilgaitza industrial hodiak, etab hodi biribilak .; txandan hodi groove ebaketa, biribila hodi Slotting, Kopako hodi puntzonaketa, biribila hodi ebaketa eredua etc.\nGolden Vtop Kanalizazio Laser Cutter P2060A Ezaugarriak\nGolden Laser hodi ebaketa-makina 2012an garatu zen, 2013ko abenduan saldu zen YAG hodi ebakitzeko makina multzo lehen. 2014an, hodi ebaketa makina fitness / gimnasioa ekipamendua industrian sarturik zegoen. 2015 urtean, beste hainbat zuntz laser hodi ebaketa makina ekoiztu zen eta hainbat industriak aplikatzen. Eta orain dugu beti hobetzen ari dira eta hodi ebakitzeko makina errendimendua berritzea.\nP2060A 3000w Machine teknikoa parametroak\nModel zenbakia P2060A\nTube / Kanalizazio mota biribila, karratua, laukizuzena, obalatua, OB-mota, D-mota, Triangle, eta abar;\nTube / Kanalizazio mota angelu altzairuzko, kanal altzairuzko, H-forma altzairu, L-forma altzairuzko, altzairu banda, eta abar (aukera egiteko)\nTube / Kanalizazio luzera Gehienez 6m\nTube / Kanalizazio tamaina Φ20mm-200mm\nTube / Kanalizazio karga pisua Max 25kg / m\nSorta tamaina Max 800mm * 800mm * 6000mm\nErrepikatu posizio zehaztasuna + 0,03 mm\nKargua zehaztasun + 0,05mm\nZuntz laser iturria 3000W\nEbaki Acceleration 1G\nEnergia elektrikoa horniketa AC380V 60Hz 3P\nGuztira energia-kontsumoa 32KW\nP2060A Machine mozketa laginak manifestazioa\nP2060A Machine In The Korea Bezeroaren Factory\nP2060A Machine Fire Pipeline Demo Video mozteko


Ultzama-Larraungo mintzakide: May 2015\nGorka Urbizu euskara ikasleekin\nAtzo, Berri Txarrak taldeko Gorka Urbizu Larraungo AEK-n egon zen, bertako euskara ikasleekin solasean eta kantuan. Ederra izan zen!\nEskerrik asko, Gorka!\nMaiatzaren 29an, ostiralean, Lekunberriko maiatza kulturalaren barruan, "Loreak" filma botako dute Udal aretoan arratsaldeko 20:00etan. Oraindik ikusteko aukerarik ez baduzue izan, anima zaitezte, merezi du eta!\nIgartubeiti baserri-museora txangoa\nMaiatzaren 30ean, larunbatean, Igartubeiti baserri-museora joateko txangoa antolatu dugu Sakanako mintzakideekin batera.\nIgartubeiti baserria XVI. mendean eraiki zuten eta euskal baserriaren Urrezko Aroaren eredu paregabea da. Gaur egun, barrutik antzinako baserrien egiazko bizitza birsortzen duen museo bihurtu dute eta, bertara joanda, duela lau mende euskal baserria nolakoa zen ikus dezakegu.\nBenetan interesgarria da, hementxe duzue haien web orria, kuxkuxeatzeko: http://www.igartubeitibaserria.eus/museoa\nAukera ezinhobea izan daiteke familiarekin egun eder bat pasatzeko! Eta gogoratu euskaldun guztiei zuzenduta dagoela, beraz, edonor etor daiteke!\nEman izena 948604704 telefonoan edo larraun@aek.org helbidean.\nDatorren asteazkenean, hilaren 13an, Amaralar elkarteko hainbat kidek xaboia egiteko tailerra eskainiko dute. 18:30ean izango da Lekunberriko udaletxean. Sarrera gisa, Mikel Saralegik Amaralar elkartea zer den azalduko digu eta, segidan, Joseba Artzelutsen eskutik, xaboia etxean guk geuk nola egin dezakegun ikasiko dugu.\nParte hartu nahi baduzue, eman izena AEKn aurretiaz (948604704 edo larraun@aek.org).\ntelefonoa: 607 622 102\nfacebook: Ultzama-Larraungo mintzakideak


Crohn-en gaixotasuna eta ultzeradun kolitisa duten 14.000 pazienteri baino gehiagori buruzko informazioa biltzen du datu-base batek | Consumer\nCrohn-en gaixotasuna eta ultzeradun kolitisa duten 14.000 pazienteri baino gehiagori buruzko informazioa biltzen du datu-base batek\nTresna hori patologia horiek ikertzeko tresna izatea nahi da.\nCrohn-en Eritasuna eta Ultzeradun Kolitisa (GETECCU) aztertzeko Espainiako Taldeak hesteetako hantura-gaixotasunak dituzten 14.300 pazienteri baino gehiagori buruzko informazioa bildu du “Eneida” datu-basean. Tresna horren bultzatzaileek patologia horiek ikertzeko tresna gisa balio izatea nahi dute. Ekimen hori duela bost urte hasi zen, eta gaixoak proiektu hau babesten duten Espainiako 36 ospitaleetatik etorri ziren. Joan den asteburuan egindako XXI. Bilera Nazionalean jakinarazi zuten.\n“Eguneroko praktika klinikoan funtsezko tresna izateaz eta laguntza telematikoa emateaz gain, proiektu honi lotuta daude paziente askoren DNA gordetzen duten biobankuak”, adierazi zuen Julián Panés Bartzelonako Clinic Ospitaleko Digestio Aparatuaren Zerbitzuko buruak, “Eneida” proiektuaren arduradunak. Edozein ikertzailek egin ahal izango ditu ikerketak populazio horrekin, baldin eta Espainiako legeria errespetatzen bada eta Eneidako batzorde zientifikoak nahiz biobankuaren batzorde etikoak azterketa hori egitea onartzen badute.\nBilera horretan, hesteetako patologia horiekin lotutako hainbat ikerketa ere aurkeztu ziren. Horien artean, nabarmentzekoak dira “Adacal”, Kordobako Reina Sofía ospitaleko Valle García doktoreak eta Liejako Unibertsitate Ospitaleko Edouard Louis doktoreak (Belgika) zuzendutako Europako zentro anitzeko azterketa. Azterketa horren bidez, merkatuan dauden gai aktiboen erabilera optimizatzen da, eta gaixotasuna kontrolatzeko estrategia berriak ezartzen ditu, bai eta Crohn-en gaixotasunean farmako immunosupresoreak eta farmako biologikoak erabiltzea ere.\nAurkeztutako azterlanen artean, “Aticca” nabarmendu zen. Horren bidez, “leukozito-aferesia bidezko tratamenduaren eraginkortasuna ezarri nahi da kolitis ultzerosa kortikodependentea tratatzeko”, eta Espainiako “Predicrohn” multizentrikoa ere nabarmendu zen. Horren bidez, “gaixotasunaren aurrean ohn tratamendu biologikoaren aurrean epe laburrean zein luzean erantzuna iragartzen duten aldagaiak ebaluatzen dira”.\nCrohn-a datu-basea kolitis ultzeroso patologías intestinales-eu


KO INDUSTRI JARDUERA % 2,7 IGO ZEN 2002KO ABENDUAN\nINDUSTRI PRODUKZIOAREN INDIZEA (IPI)\t2002ko abendua\nEUSKAL AE-KO INDUSTRI JARDUERA % 2,7 IGO ZEN 2002KO ABENDUAN\nDatu horiekin, Euskal AEko Industri Produkzioaren Indize Orokorrak % 0,7ko jaitsiera izan du 2002. urtean.\n2002ko abenduan, % 2,7 hazi zen Euskal AEko Industri Produkzioaren Indizea, aurreko urteko hil beraren aldean, Eustatek eskainitako datuen arabera. Jaiegunen eragina zuzenduta, balio homogeneotan neurtuta, berriz, Industri Produkzioaren Indize Orokorra % 1,5 urritu da. Izan ere, joan den abenduak 2001ekoak baino lanegun bat gehiago izan zuen.\n2002ko abenduan, urte arteko aldakuntzarik positiboenak sektore hauetakoak izan ziren: ehungintza eta jantzigintza (% 17,0), garraio-materiala (% 13,4), kimika-industria (% 11,1) eta kautxua eta plastikoa (% 6,0).\nUrte arteko tasa negatiboak izan zituzten sektoreen artean, metalezko eta ez-metalezko meak (% -18,1) ageri da lehendabiziko; hurrena, bestelako manufakturak (% -8,3), material elektrikoa (% -6,9) eta ez-metalezko industria (% -4,6).\nBitarteko ondasunek eta ekipo-ondasunek % 7,9ko eta % 7,7ko tasa positiboak izan dituzte, hurrenez hurren, joan den abenduan. Kontsumo-ondasunak, berriz, % 3,7 jaitsi dira, 2001eko abenduaren aldean.\n2002. URTEAREN BALANTZEA\n2002. urtearen balantzeak % 0,7ko jaitsiera dakar, Indize Orokorraren tasa metatuan, aurreko urteko aldi beraren aldean. Jaiegunen eragina zuzenduta, % 0,8ko gutxitzea esan nahi du horrek.\nProdukzioa gehien handitu duten sektoreak hauek izan dira, 2002an: garraio-materiala (% 5,8), zurgintza (% 4,5), elikagai-industria (% 3,4) eta kimika-industria (% 3,1). Gehien txikitu diren sektoreak, aitzitik, hauek izan dira: petrolioa fintzea (% -14,0), ehungintza eta jantzigintza (% -4,0), metalgintza eta metalezko gaiak (% -2,9) eta makineria (% -2,7).\n2002. urte osoan, bitarteko ondasunak eta kontsumo-ondasunak % 1,1 eta % 0,1 hazi dira, hurrenez hurren; ekipo-ondasunak, ostera, % 1,8 jaitsi dira.\n2002 urtearen balantzean, lurralde guztiek ez dute zeinu bereko bilakaera izan. Araba eta Bizkaia pixka bat hazi dira (% 0,5 eta % 0,1, hurrenez hurren); Gipuzkoa, berriz, % 2,2 jaitsi da 2001. urtearen aldean.\nTaula: 2002ko ABENDUA. Industri Produkzioaren Indize Orokorraren hazkunde-tasa (%). Euskal AE


Jaiotza: Andoain, 1921\nHeriotza: Hondarribia, 2004ko urriaren 4a\nHeriotza: Iruñea, 2005eko urriaren 23a\nJaiotza: Mosku, 1821 (juliotar egutegia), 1821 eta 1821\nJaiotza: Los Angeles, 1974\nJaiotza: Roswell (Mexiko Berria), 1962\nStanley Tucci •\nHeriotza: Pénjamo (udalerria), 1817\nJaiotza: Bilbo, 1899\nJaiotza: Kopenhage, 1813ko maiatzaren 5a eta 1813\nJaiotza: Amman, 1929ko abuztuaren 4a\nJaiotza: Toscana, 390\nHeriotza: Erroma, 461\nAlfred Brehm • Thomas Willis • Victor Adler • Apostolo Zeno •\n1965 - Rhodesiak aldebakarreko independentzia aldarrikatu zuen.\n1939 - Ramuntxo Kanblong, lapurtar politikari jeltzalea, Ipar Buru Batzarraren presidentea (h. 2021).\n1997 - Oier Luengo, bizkaitar futbolaria.\n1826 - Elise Arnberg, suediar miniaturista eta argazkilaria (h. 1891).\n1852 - Franz Conrad von Hötzendorf, Lehen Mundu Gerran paper oso garrantzitsua izan zuen austriarra (h. 1925).\n1864 - Alfred Hermann Fried, austriar kazetari eta bakezalea, 1911ko Bakearen Nobel Saria (h. 1921).\n1870 - Sigfrid Edström, suediar industrialaria, Nazioarteko Batzorde Olinpikoko 4. presidentea (h. 1964).\nHoward Fast, estatubatuar eleberrigilea (h. 2003).\nJosé Manuel Caballero Bonald, espainiar poeta, nobelista eta saiakera-idazlea (h. 2021).\nNoah Gordon, ingelesezko eleberrigilea eta kazetaria, Estatu Batuetako bere garaiko idazle hoberenetakoa (h. 2021).\nMildred Dresselhaus, "Karbonoaren zientziaren erregina" (h. 2017).\nAlevtina Koltxina, sobietar iraupen-eskiatzailea (h. 2022).\nCharles Konan Banny, Boli Kostako lehen ministroa (h. 2021).\nJuan Pardo, espainiar kantautore, musikagile eta abeslaria.\n1957 - Ana Pastor Julián, espainiar medikua eta PPko politikaria.\nPhilipp Lahm, alemaniar futbolari ohia.\nVittoria Schisano, italiar aktorea.\n1968 - Eusebio Irujo Ollo, nafar farmazialaria eta politikaria (j. 1893).\n2018 - Concha Laca, zeramikaria, artisaua, dekoratzailea eta eskultorea (j. 1925).\n1638 - Cornelis van Haarlem, Herbehereetako Urrezko Aroko margolaria (j. 1562).\n1947 - Annie Londonderry, estatubatuar txirrindularia, kazetaria eta abenturazalea, munduan bizikletaz ibili zen lehen emakumea (j. 1870).\n1966 - Domitila de Carvalho, portugaldar medikua, irakaslea, idazlea eta politikaria, Coimbrako Unibertsitatera joan zen lehen emakumea (j. 1871).\nGraeme Edge, ingeles musikari, egile abeslari, bateria-jotzaile eta olerkaria, The Moody Blues taldeko kide sortzailea (j. 1941).\nFrederik de Klerk, Hegoafrikako estatu presidentea eta 1993ko Bakearen Nobel Saria (j. 1936).\nOrriaren azken aldaketa: 9 ekaina 2022, 20:44.


Positiboen kopurua milakotik hurbil da Hego Euskal Herrian | Gizartea | Berria\nNabarmen goratu da kutsatuen kurba, eta gero eta agerikoagoa da transmisioaren larriagotzea. Nafarroako Gobernuak eta Eusko Jaurlaritzak emandako azken datuen arabera, 979 kasu positibo atzeman ziren herenegun Hegoaldean. Zehazki, azaroaren 21etik aitzina erregistratutako kopururik handiena zenbatu zuten Osakidetzak eta Osasunbideak. COVID-19a atzemateko 14.165 proba egin ziren astelehenean, eta, horiek oinarri, %6,9 izan zen positiboen ehunekoa Hegoaldean.\nKutsatzeek Hegoaldeko herrialde bakoitzean utzitako datuak aztertuta, aipatzekoa da Bizkaian erregistratutako kopuru handia. Izan ere, herrialde horretakoak izan ziren herenegun detektatutako kasuen erdiak baino gehiago: 492. Hain zuzen ere, azken bi hilabeteetako daturik makurrena izan zen Bizkaian. Hegoaldeko gainerako lurraldeei dagokienez, Gipuzkoan 219 positibo zenbatu zituzten, Nafarroan 162 izan ziren, eta Araban, berriz, 92.\nHain justu, transmisioaren joera goranzkoa dela uzten dute bistan azken datuek. Hari kontra egiteko, gaur sartu dira indarrean Araban, Bizkaian eta Gipuzkoan Labi batzordeak ezarritako neurriak. Aholku batzordeko koordinatzaile Jonan Fernandez adierazi du asmoa dela «kutsatzeen goranzko joera eten eta ahalik lasterren iraultzea, joera beheranzkoa bihurtzeko».\nBestalde, Nafarroako Gobernuak atzo jakinarazi zuenez, birusarekin eri zen 82 urteko gizonezko bat zendu zen herenegun.\nHalaber, Osakidetzak eta Osasunbideak emandako datuen arabera, 51 pertsona erietxeratu zituzten herenegun COVID-19aren sintomak larriagotuta. Horiek aintzat harturik, guztira 535 lagun daude Hegoaldeko ospitaleetan. Hala, osasun agintariek astelehenean emandako datua gaindituta, abenduaren 22tik erregistratu den daturik makurrena da berriz ere ospitaleetan. Erietxeratutakoetatik, 445 gela arruntetan daude, eta 90, berriz, ZIU zainketa intentsiboetako unitateetan.\nMuskiz, Zumarraga eta Erro\nBirusa gogor sartu da Muskizko (Bizkaia) Marcelo Gangoiti zaharren egoitzan. Guztira 103 erabiltzaile bizi dira zentroan, eta horietatik 93 daude kutsaturik. Gainera, 93 langileetatik 20k positibo eman dute testetan. Gertatutakoaren harira, Sergio Murillo Gizarte Ekintzako Foru diputatuak esan du «akatsen bati» egotz dakiokeela egoitzan izandako agerraldia. ELA sindikatuak «onartezintzat» jo ditu Murilloren adierazpenak. Erron (Nafarroa), berriz, hamazazpi lagun kutsatu dira txertoa jasotzen hasita dauden egoitza batean.\nHalaber, bi agerraldi atzeman dituzte Zumarragako (Gipuzkoa) ospitalean. Osakidetzak ez du zehaztu zenbat diren kutsatuak.\n872 txerto jarri dituzte egunotan Ipar Euskal Herrian\nBaheketa egingo dute Agurainen eta alboko bi herritan\nOsasunbidean protestara deitu dituzte etziko\nBaionako ospitaleko medikuak, greban


Osasuna: Klubaren txanda historian kokatzeko - - euskalerriairratia.eus\nOsasuna: Klubaren txanda historian kokatzeko\nFernan Mendiola 2020-10-23 14:01\nGehiegizko presentzia publikoa du gizonezkoen futbolak gaurko gizartean, interes ekonomikoak, patriarkatuaren itzala, eta aspaldi erroturiko tradizio herrikoia direla medio. Tradizioa, bai. Tradizio asmatua, tradizio guztiak bezala, inoiz ez betikoa. Momentu historiko jakin baten ondorioa.\nFutbola ere horrela jaio zen, eraldatzen ari zen gizarte batean. Kapitalismo industrialarekin batera, masa kultura zabaltzen ari zen garaian. Bere garaiko gizartearen dinamikek baldintzatua. Iruñean horrela jaio zen Osasuna taldea duela 100 urte. Oso gazte izanik, 36eko segada faxistak bere komunitatean sarraskia eragin zuen.\nBerriki argitaraturiko liburu banarekin, bere momentu historikoan kokatu dute Osasunaren sorrera Mikel Huarte eta Esther Aldavek. Azken honek, Ramon Bengarayren bizitza eta erailketa ardatz hartuta, XX. mende hasierako Iruñeko historia ezagutzeko aukera ematen digu, bere ekimen kultural aberats eta gizarte gatazkekin.\nBi egile eta kolaboratzaile talde zabal batek bultzatu dute ekimen hau, estatuko futbol taldeen artean aitzindaria. Orain Osasuna klubaren txanda da, lekukoa hartuz eta faxismoak errepresaliaturikoak ofizialki omenduz, XXI. mendeko historian modu egokian kokatzeko.


Siarrouy - Wikipedia, entziklopedia askea.\n43°19′15″N 0°02′13″E / 43.3208°N 0.0369°E / 43.3208; 0.036943°19′15″N 0°02′13″E / 43.3208°N 0.0369°E / 43.3208; 0.0369\nTalazac, Montaner, Andrest, Gayan, Lagarde, Pujo eta Tarasteix\n219 (%49) 217 (%48.5)\nSiarrouy (frantsesez eta ofizialki: Siarrouy) Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 432 biztanle zituen.\n2007an Siarrouy udalerrian erroldatutako biztanleak 432 ziren. Familiak 162 ziren, horien artean 25 pertsona bakarrekoak ziren (17 bakarrik bizi ziren gizonak eta 8 bakarrik bizi ziren emakumeak), 66 seme-alabarik gabeko familiak ziren, 54 seme-alabak dituzten bikoteak ziren eta 17 seme-alabak dituzten guraso-bakarreko familiak ziren.\n2007an 183 etxebizitza zeuden, 168 familiaren etxebizitza nagusia ziren, 7 bigarren erresidentzia ziren eta 8 hutsik zeuden. 181 etxeak ziren eta 2 apartamentuak ziren. 168 etxebizitza nagusietatik 146 bere jabearen bizilekua ziren, 20 alokairuan okupaturik zeuden eta 2 doan lagata zeuden; 1ek bi gela zituen, 8 etxek hiru zituzten, 44 etxek lau zituzten eta 115 etxek bost zituzten. 144 etxek euren parking plaza propioa zuten azpian. 56 etxetan ibilgailu bat zegoen eta 103 etxetan bat baino gehiago zituzten.\nSiarrouy udalerriko biztanleria-piramidea 2009an .\n2007an lan egiteko adina zuten pertsonak 277 ziren, horien artean 206 aktiboak ziren eta 71 inaktiboak ziren. 206 pertsona aktiboetatik 191 lanean zeuden (106 gizon eta 85 emakume) eta 15 langabezian zeuden (5 gizon eta 10 emakume). 71 pertsona inaktiboetatik 29 erretiraturik zeuden, 25 ikasten zeuden eta 17 "bestelako inaktibo" gisa sailkaturik zeuden.\n2009an Siarrouy udalerrian 158 unitate fiskal zeuden, 425 pertsonek osaturik. Pertsona bakoitzeko diru-sarrera fiskalaren mediana urteko 18.200 euro zen.\n2007an zeuden 13 komertzioetatik, 1 janari enpresa zen, 5 eraikuntza enpresak ziren, 1 ibilgailuen saltze eta konpontze enpresa zen, 1 higiezinen enpresa zen, 4 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Siarrouy udalerrian 15 nekazaritza-ustiategi zeuden, 427 hektarea erabiltzen.\nTalazac (1,2 km)\nGayan (1,6 km)\nAndrest (1,9 km)\nPujo (3,5 km)\nTarasteix (3,6 km)\nOursbelille (3,8 km)\nBNF: 15270856g (data)\nOrriaren azken aldaketa: 18 urria 2021, 20:41.


Lander Fernandez Espainiaratu egin du Italiak | Euskal Herria | Naiz\n2013 API. 27 - 09:14h\nLander Fernandez Espainiaratu egin du Italiak\nArratsaldeko lehen orduan Erromako Campino aireportura eraman du Poliziak, Madrilerako bidea hartzeko, Efe albiste agentziak dioenez. Goizean «herri harresi» batek bere atxiloketa ekidin du, eta ondoren komisaldegirako bidea hartu du abokatuarekin batera.\nHainbat lagun gerturatu dira Lander Fernandezen etxera atxiloketa ekiditeko. (Marcelo WALLACE via Facebook)\nEfe albiste agentziak aipatzen dituen iturri judizialen arabera, Lander Fernandez Espainiaratu egin du Italiak. Arratsaldeko lehen orduan Poliziak Erromako Campino aireportura eraman du eta handik Madrilerako bidean jarri dute, hegazkin batean.\nLehenago, gaur goizean, Italiako Polizia Lander Fernandez atxilotzen saiatu da Erroman. 20 bat polizia Fernandez bizi den etxera joan dira goizeko lehen orduetan. 60 bat lagunek etxearen sarreran eta beste 30ek «herri harresia» osatu dute atxiloketa ekiditeko. Bi abokatu eta bi parlamentari ere atxiloketa ekiditzen saiatu dira.\nAzkenean, negoziazio luze baten ondoren, Lander Fernandez abokatuaren kotxean irten da bere etxetik. NAIZ-i adierazi diotenez, ez zegoen argi Justizia ministroak Espainiaratzea sinatu duen eta epe batzuk ez dituzte errespetatu.\nFernandez Erromako komisaldegian egon da baina, antza, Italiako Poliziaren asmoa bete egin da eta gaur bertan Espainiaratu dute. Senatari batek estradizioa etetea eskatu dio Justizia ministroari eta Espainiaratzearen kontrako helegiteak aurkeztu aukera izatea eskatu du.\nIragan urtarrilaren 15ean, Erromako Auziegiak Fernandezen estradizioa onartu zuen. Santutxuarrak, ordea, Auzitegi Gorenean helegitea aurkeztu zuen eta honek atzo jakinarazi zuen azken ebazpena. Espainiaratzeko baimena berretsi du eta gainera epaiketaren gastuak ordaintzera behartu du Fernandez.\nEfe albiste agentziaren arabera, estradiziorako prozedura abian jarriko du orain Italiak eta «epe motzean» Espainiaratuko dutela dio.\nFernandez pasa den ekainean atxilotu zuen Italiako Poliziak Erromako bere etxean, Auzitegi Nazionalak igorritako euroagindua tarteko.\nEspetxeratu egin zuten lehenengo, eta ondoren etxe barruko espetxeratzea agindu zuen epaileak.\n2009an jazarpen poliziala jasan izana salatu zuen eta handik gutxira Barajasko aireportuan atxilotu zuten Venezuelatik bueltan zetorrela. Espetxeratu egin zuten, autobus baten kontrako eraso batekin zerikusia zuelakoan.\nGutxira askatasuna berreskuratu zuen, fidantzapean.\n2010ean Auzitegi Nazionalak hiru urteko espetxe zigorra ezarri zion eta urtebete beranduago Auzitegi Gorenak absolbitu egin zuen.


Convenio de la UPV/EHU con el grupo sociosanitario IMQ Igurco UPV/EHUren hitzarmena IMQ Igurco talde soziosanitarioarekin - UPV/EHU\nHezkuntza eta Kirol Fakultateak lankidetza-hitzarmen bat sinatu du IMQ Igurco euskal talde soziosanitarioarekin\nGeriatriarekin eta ariketa fisikoarekin loturiko irakaskuntza, derrigorrezko curriculum-praktikak adineko pertsonen zentroetan, curriculumetik kanpoko praktikak eta “Hezkuntza-mundutik lan-mundurako trantsizioa” beka sartzen dira hitzarmen horren barruan\nArgazkian, Iñaki Artaza, Maitane Ruiz eta Sara Maldonado.\nCOVID-19aren lehenengo epidemia-uhinean konfinatuta egon izana eta horren ondorioz adinekoen egoitzetan mugikortasun-murrizketak ezarri izana benetako erronka izan dira adinduen gaitasun funtzionalerako. Geriatria arloan dihardutenek hainbat hamarkada daramatzate adinekoentzat ariketa fisikoak duen garrantzia azpimarratzen, eta, aldi berean, jarduera fisikoko eta kiroleko profesionalek gero eta jende adindun gehiagori ematen diote arreta.\nBi premia horietaz jabetuta eta ebidentzia zientifikoaren erabilera eta sorrera oinarritzat hartuta, Universidad del País Vasco/Euskal Herriko Unibertsitateko Hezkuntza eta Kirol Fakultateak eta IMQ Igurco euskal talde soziosanitarioak lankidetza-hitzarmen mamitsu bat sinatu berri dute, jarduera fisikoaren eta kirolaren bidez adinekoen osasuna, bizi-kalitatea eta autonomia pertsonala bultzatzeko helburuarekin.\nUPV/EHUko Gorputz eta Kirol Hezkuntza Saileko Jarduera Fisikoaren eta Kirolaren Zientzietako doktore Sara Maldonado-Martínek azaldu duenez, “horrelako lankidetza-hitzarmenek Jarduera Fisikoaren eta Kirolaren Zientzietako ikasleen ezagutza adinekoengan zuzenean aplikatzeko aukera ematen dute, ariketa fisikoko esku-hartzeen bitartez, hori baita haien lan-gaitasunaren esparrua”.\nGeriatriako espezialista eta IMQ Igurcoko asistentzia-zuzendari mediko Iñaki Artaza, bestetik, hau azpimarratu du: “ariketa fisikoak adinekoen osasun eta ongizateari nahiz haien gaitasun funtzionalari eusteko eta, ondorioz, autonomia pertsonalari eusteko, dakarzkien onurak arras egiaztatuta daude literatura zientifikoan. Aldizka ariketa fisikoa egiteak eragin positiboa du mugikortasunaren esparruan ez ezik, bihotz-funtzioan, arnas funtzioan, digestio-funtzioan, funtzio metabolikoan eta baita funtzio kognitiboan eta afektiboan ere”.\nHorretarako gaitasun nahikoa duten adinekoek egunero edo ia egunero gizakiaren gorputzarentzat funtsezko diren lau alderdi hobetzera bideratutako ariketak egitea gomendatzen du mediku geriatrak, hain zuzen ere, “erresistentzia (alderdi kardiobaskularrak eta arnasketakoak lantzea); muskuluen sendotasuna, martxan segurtasuna ematen dutenak eta adinekoen gorputz-egiturari eusten diotenak; oreka, erorikoak prebenitzen dituena eta hainbat modutan landu daitekeena; eta, azkenik, elastikotasuna, adinekoei eguneroko bizitzako ohiko zeregin asko errazago egitea ahalbidetzen diena, hala nola, janztea, zapatak lotzea edo lurretik zerbait jasotzera makurtzea. Horrek guztiak hauskortasuna agertzea atzeratzen laguntzen du; izan ere, desgaitasunaren eta mendekotasunaren ataria izan arren, itzulgarria izan daiteke”.\nUPV/EHUko Hezkuntza eta Kirol Fakultateak —Jarduera Fisikoaren eta Kirolaren Zientzietako atala— sinatu duen hitzarmenak hainbat alderdi barne hartzen du. Sara Maldonado doktoreak aipatu duenez, “lehenik eta behin, Jarduera Fisikoaren eta Kirolaren Zientzietako graduko laugarren mailako ikasleentzako derrigorrezko curriculum-praktiken hitzarmen bat barne hartzen du, eta bi plaza ditu libre: bata, Gasteizen eta bestea, Bilbon. Bigarrenez, lankidetza-hitzarmen bat dago graduondoko titulu propioan, "Ariketa Fisikoa eta Bizimodu Osasungarriak" gaian unibertsitate-espezialista gisa, zeinaren barruan “Geriatria: fisiopatologia, ariketa fisikoaren onurak eta beharra”, Iñaki Artaza doktoreak ematen duena, izeneko mintegia dagoen.\nHalaber, bi erakundeen arteko akordioak curriculumetik kanpoko praktiken lankidetza-hitzarmena ere barne hartzen du, “Ariketa fisikoa eta bizimodu osasungarriak” gaian unibertsitate-espezialista gisa, graduondoko titulua duten ikasleentzat, bai eta “Hezkuntza-mundutik lan-mundurako trantsizioa” beka duen ikasle bat hiru hilabetez onartzeko akordio bat ere, UPV/EHUren eta Eusko Jaurlaritzako Hezkuntza Sailaren arteko akordioaren barruan”.\nIMQ Igurcoko instalazioetan egin beharreko jarduera guztiak, adinekoekin esku hartzeko osagai anitzeko ariketa fisikoari buruzko programen garapenarekin lotuko dira.\nInprimatu UPV/EHUren hitzarmena IMQ Igurco talde soziosanitarioarekin


Ekaitzak jo edo haizea baretu, espedizioa aurrera doa - GARA\nalpinismoa Naturgas/BBK Transantartika 2011\nEkaitzak jo edo haizea baretu, espedizioa aurrera doa\nRadar eraikin abandonatu batean egun bat pasa zuten arren, Iñurrategik, Vallejok eta Zabalzak 200 kilometro inguru egin dituzte azken lau jardunaldietan.\nEguraldiak eragin dituen egoera txarrei aurre eginez, Alberto Iñurrategi, Juanma Vallejo eta Mikel Zabalza Naturgas/BBK Transantartika espedizioko abenturazale euskaldunak aurrera doaz Groenlandian zehar, kometen laguntzaz, 2.300 kilometro osatzeko helburuan.\nAzken orduko albisteak onak dira. Nahiz eta tenperatura 35 gradu zero azpikoa izan, ekaitz gogorrei aurre egin behar izan batzuetan eta haizearen falta sumatu besteetan, hiru abenturazaleek ibilbidearen herena bete dute jada. Azken lau egunetan egindako esfortzuari esker egin dute lorpena. Lau jardunalditan 200 kilometro baino gehiago ibili dituzte, eta 17 egunetan 800eko zifra gainditu dute.\nHala ere, nahiko luketen erritmoa mantentzeko eragozpen handia izan da eguraldia azken lau egunetan. Iragan asteazkenean, DYE 2 radarrera iritsi ziren (ibilbidean osoan aurkituko duten eraikuntza abandonatu bakarra). Ekaitz gogor batetik babesteko hiru mendizaleek egun oso bat pasa behar izan zuten eraikinaren barnean.\nHurrengo egunean, ostegunean, ibilbideari ekin zioten berriro; hori bai, laino artean. Hala, eguneko batez beste 100 kilometroko ibilbidea osatu zuten hurrengo bi jardunaldietan.\nBaina gauzak ez direnez beti espero moduan etortzen, beste ezusteko batekin egin zuten topo Iñurrategik, Vallejok eta Zabalzak: haize falta. Ezinbestekoa dute elementua, kometek euren funtzioa bete dezaten. Hala, egun oso bat atseden hartzen eman behar izan zuten hirurek. Eta hurrengo eguneko albisteak ez ziren hobeak izan, haizeak agertu gabe jarraitzen baitzuen.\nHala, lerei beren indar hutsez tiraka abiatu ziren, esfortzu handia eginez, eta orotara 20 kilometro egin zituzten. Eguna amaitzear zela, kometak erabili ahal izan zituzten azkenik, 12 kilometro osatu eta kanpatzeko.\nGogotsu aurrera jarraitzeko\nAzken jardunaldietan gainditu beharreko eragozpen guztiak tartean egonda ere, espedizioko hiru abenturazaleen adoreak ez du behera egin. Bidali dituzten azken mezuei erreparatuz gero, aurrera egiteko gogotsu daudela antzematen da.\n«Ibilaldi polarretako lehen esperientzia dut oraingoa, eta espero nuena baino askoz ere gogorragoa da. Oso gogorra izan zen lehenengo astea, eta ahal genuen guztia eman behar izan genuen. Groenlandiaren handitasunak harritu egiten du. Himalaya eta honen arteko ezberdintasunik handiena da hemen inoiz ez duzula deskantsatzen. Jardunaldi bakoitzean egin behar den esfortzua oso handia da, eta eguna amaitzean ez dago kanpamendu baserik erlaxatzeko edota sukaldari batek ateratako tea hartzeko», adierazi zuen umoretsu Mikel Zabalzak.


Zapatuan hasiko dira Organo Erromantikoaren XX. Zikloaren barruko Azkoitiko kontzertuak - Azkoitia - Maxixatzen.eus\nZapatuan hasiko dira Organo Erromantikoaren XX. Zikloaren barruko Azkoitiko kontzertuak\nMaxixatzen.eus 2019-10-02 16:55\nAzkoitiko hiru emanaldiak Amabirjinaren Jasokundearen parrokian izango dira, datozen hiru zapatuetan, 20:00etan hasita. Lehen emanaldia Jose Luis Frantzesena organistak, Iraurgi abesbatzak eta Azkoitiko Parrokiako Abesbatzak eskainiko dute; bigarrena, Alize Mendizabal organo-jotzaileak eta Andra Mari abesbatzak; eta hirugarren Bernhard Marx organistak. Azpeitiko, Azkoitiko eta Bergarako udalek nahiz organoaren adiskideen elkarteko kideek antolatzen dute egitasmoa.\nOrgano Erromantikoaren Nazioarteko Zikloaren XX. edizioa prest dute dagoeneko Azpeitiko, Azkoitiko eta Bergarako udalek eta Fray Joseph de Echevarria organoaren adiskideen elkarteko kideek. Asteburuan hasiko dira emanaldiak, eta hiru astetan organoaz gozatu ahal izango da hiru herri horietan. Izan ere, askotariko emanaldiak prestatu dituzte hiru asteburutarako\nEgitasmoa gaur aurkeztu dute Bergaran –urtez urte txandakatuz hiru herrietako batean egiten dute aurkezpena–, eta besteak beste, han izan dira Sonia Vazquez Azkoitiko Udaleko Kultura zinegotzia eta Jose Luis Frantzesena organo-jotzailea. Zikloaren sustatzaileek azaldu dutenez, programa betea antolatu dute aurten ere, "denen gustukoa izango dena". Organoari balioa ematea da zikloaren xedea, eta horretarako Euskal Herriko nahiz nazioarteko organo-jotzaile garratzitsuek eskainiko dituzte kontzertuak. Vazquezek azaldu duenez, "arrakastatsua" izaten da zikloa: "Oso arrakastatsua da eskaintzen duen kalitatearekin eta mailarekin, ziklo honek hainbeste urtez iraun izana". Haren aburuz, bi helburu betetzen ditu zikloak: "Batetik, musikaz gozatzeko aukera ematen die herritarrei; eta bestetik, gure musika ondarea babesten du organoa ezagutzera emanda".\nAzkoitiko hiru emanaldiak Amabirjinaren Jasokundearen Parrokian izango dira, larunbatetan, 20:00etan hasita. Lehena zapatu honetan izango da, eta Jose Luis Frantzesena organistak, Iraurgi asbebatzak eta Azkoitiko Parrokiako Abesbatzak eskainiko dute. Bigarrena, urriaren 12an eskainiko dute Alize Mendizabal organo-jotzaileak eta Andra Mari abesbatzak. Hirugarren eta azken kontzertua urriaren 19an izango da, eta Bernhard Marx organo-jotzailea izango da saioaren protagonista.\nAzpeitiko kontzertuak Loiolako Santutegian izango dira igandeetan, 20:00etatik aurrera. Bergarakoak, berriz, San Pedro Parrokian izango dira zapatuetan, 19:00etan.\nOrgano Erromantikoaren XX. Zikloaren egitaraua\nUrriak 5, zapatua. 20:00etan, Jose Luis Frantzesena organista, Iraurgi abesbatza eta Azkoitiko parrokiako abesbatza.\nUrriak 12, zapatua. 20:00etan, Alize Mendizabal organista eta Andra Mari abesbatza.\nUrriak 19, zapatua. 20:00etan, Bernhard Marx organista.\nUrriak 6, igandea. 20:00etan, Willibald Guggenmos organista.\nUrriak 13, igandea. 20:00etan, Ignacio Arakistain organista eta Peio Irigoien txistularia.\nUrriak 20, igandea. 20:00etan, Oscar Candedo organista eta Easo Araoz Gazte abesbatza.\nUrriak 5, zapatua. 19:00etan, Jose Antonio Pascual organista, Eskola Gurutziaga abesbatza eta Donostiako musika eskolako abesbatza.\nUrriak 19, zapatua. 19:00etan, Oscar Candedo organista eta Easo Araoz gazte abesbatza.\nUrriak 26, zapatua. 19:00etan, organo ikasleen kontzertua.


Botere politikotik autonomia duen antolaketa eredua eskatu dute ETBrentzat | Euskal Herria | Berria\nBotere politikotik autonomia duen antolaketa eredua eskatu dute ETBrentzat\nKike Amonarriz eta Beñardo Kortaberria ETBren geroaz solastatu dira Berria telebistak egindako mahai inguruan. Euskarazko eta gaztelerazko kateek aurrekontu eta zuzendaritza propioak izatearen garrantzia nabarmendu dute.\n2013ko urtarrilak 18\nGobernutik eta botere politikotik autonomia izango duen Euskal Telebista publikoa aldarrikatu dute Kike Amonarrizek eta Beñardo Kortaberriak Berria Telebistak egin duten mahai inguruan. Urtzi Urkizu BERRIAko kazetariak gidatutako solasaldian, ETBren etorkizunaz hitz egin dute gonbidatuek. Bultzatu beharreko eredua zein den argi adierazi dute: publikoa, autonomoa, hurbila, euskarazkoa eta euskaltzalea, euskal herritarren zerbitzukoa, euskal kulturaren bultzatzailea, erakargarria eta sortzailea.\n"Nabarmenegia da ETBn dagoen inpartzialtasuna. Berezi, informazio saioetan. Kaleko jendea ohartuta dago horretaz eta ETBren irudia asko kaltetzen du horrek" azaldu du Kortaberria Teknopolis saioko zuzendariak. "Lau urtetik behin zuzendari jakin horrek nahi duen telebista eredua sortzen da, Euskal Herriak nahi duen eredua kontuan hartu gabe". Amonarrizentzat ere bultzatu nahi den antolaketa eta kudeaketa eredua zehaztea da funtsezko eztabaida. Komunikazio politika, hizkuntza politika eta elkarbizitza politikoa nola eraman definitu eta akordio minimoak lortzeko, une honetan aukera handiak daudela uste dute gonbidatuek. "Arlo horietan akordio estrategikoak lor daitezke eta boterean dauden alderdi politikoek huts handia egingo lukete adostasunik lortzen ez badute", esan du Mihiluze saioko zuzendari eta aurkezleak.\nBestalde, gonbidatuek ETB1 eta ETB2 kateek aurrekontu eta zuzendaritza propioak izatearen garrantzia nabarmendu dute. Euskarazko katearen ibilbide orria zehaztu eta garatzeko orduan nahitaezko jo dute euskarazko kateaz bakarrik arduratuko den pertsona bat izendatzea. Horretaz gain, adierazi dute aurrekontu propioak izatea dela euskarazko katea indartzeko baliabide nahikoak izateko modu bakarra.\nBideo bidez, ETBren ereduaren inguruko beste bi iritzi labur entzun ahal izan dira Berria telebistaren saioan: Juan Carlos Etxeberriarena —ETBko kazetaria— eta Joseba Arrutirena —Radio Euskadiko zuzendaria—. Lehenak, ETBk zerbitzu publikoaren marka indartu behar duela adierazi du eta bi kate nagusiak bakarrik mantentzearen aldeko apostua egin du: "hobe baita bi ondo egitea lau erdipurdi baino". Arrutiaren esanetan, "etorkizunari begira beharrezkoa da ETBk jatorrizko izpiritu hori berreskuratzea. Menpekotasun harremana apurtu".\nETB1k lehenbailehen astindu bat behar duela nabarmendu dute gonbidatuek. Amonarrizen ustez, ETB1k daukan gabezia handiena programazioa da, hots, ekoizten eta ematen den saio kopurua urria dela. "Arratsaldeak hutsik dago. Prime-time-ko eskaintza zertxobait hobetu da". Bestalde, Kortaberriaren esanetan, ETB "tematuta" dago audientzia onak izango dituzten saioak egiten, baina, bestelako irizpideak ere landu beharko lituzke: "saioa on bat egitea eta benetan merezi duten saioak bultzatzea".\nAmonarrizek, aldiz, garrantzia gehiago eman dio audientzia onak izateari; "euskarazko saioek audientzi onik lortzen ez badute seinale denak gaztelerazko kateari begira daudela". Hala ere, ETBk programa espezializatuak behar dituela nabarmendu du, "kualitatiboki onak". Unibertsitatea, industria, teknologia, antzerkia, zinea edo bestelako sektorei lotutako saioak ekoiztea interesgarri jo du. "Horiei ezin zaie audientzia eskatu, eragin soziala baizik".\nEginiko ibilbideari, aitortza\nEuskararen normalizazio prozesuan ETB zutabe eta ardatz izan dela nabarmendu du Amonarrizek; "hizkuntza politika eraginkor bat ezin da ulertu hedabideak kontuan hartu gabe, eta bereziki, euskarazko telebista bat gabe". Amonarrizen esanetan, euskalgintzan egindako bidea ezin da ulertu ETBrik gabe; hala ere, telebista publikoak euskaren alde gehiago egin zezakeela aitortu du. Kortaberriak gaineratu du gaur egun ETBren barruan ez dagoela euskararen presentzia bermatzeko planteamendu zehatzik.\nETB bi kateetan banatzeak euskararentzat babes eremu bat sortzea ekarri zuen Amonarrizen esanetan, euskara hutsezko kate bat egotea lortu zelako. 30 urteren ostean, baina, babes hori "muga" bilakatu dela dio. Horrela, eztabaidako beste puntu bat da ETB2n euskararen presentzia bermatzea. Gonbidatuen ustez, egungo baliabide teknologikoekin hori erraz eta ikus-entzule erdaldunik galdu gabe egin daiteke.\nHala ere, hizkuntza eta politikaren ikuspuntutik ETB baino tresna indartsuagorik ez dagoela adierazi dute eta horregatik, elkarlanaren garrantzia aipatu dute behin eta berriz. Amonarrizek kezka erakutsi du azken urteotan hizkuntza eragileen eta ETBren artean izan den sinergia urriagatik. Era berean, euskal komunikabideen arteko elkarlana eta sinergia ezinbestekotzat jo dute. "Bakoitza bere aldetik pikutara doa", esan du Amonarrizek. Jarrera aldaketa bat ere aldarrikatu du: "euskal munduak, batzutan, ETBrekiko jarrera aldatu beharko luke. Eskubidea da kritikatzea. Baina babesa eta bultzada ere behar da".\nAzaroaren 19an ETBri buruzko beste eztabaida bat egin zuen Berria Telebistak. Orduko solaskideak Pello Sarasola, Maddalen Iriarte eta Josu Amezaga izan ziren. 6.400 bisitatik gora izan zituen mahai inguru hark.\nETBk 30 urte bete zituen joan den abenduaren 31n. Urteurren hori dela eta, BERRIAk elkarrizketa sorta bat egin zuen udazkenean.


urria | 2007 | Nafar periferiatik\n2007(e)ko urriaren 31a\nFanatikoak baino gorrototsuagoak: bertze ezertan ere sinetsi gabe, euren fededun fanatikoak gotortzen dituztenak; gorrotoaren gotorleku bizi eta erasokorra dute eskura.\n2007(e)ko urriaren 30a\nArrazionalistak dira gero Vatikanon: fedegabeenek kalkulatzen dituzte fede-negoziorik oparoenak!\n2007(e)ko urriaren 29a\nBeato Gurutzatu saldo berri horrengana joan naiz, zain nazatela otoitz. Gurutzatuak isilik, amen batean erantzun dit ordea Pedro atezain nagusiak, berau izanen dudala zain arreta handiz, infernuko ateak zabal zabalik ireki dakizkidan.\n2007(e)ko urriaren 28a\n−Legeek aitorturiko eskubideak baizik izanen ez balira eskubide, ez legoke eskubiderik eskubide gehiago eskatzeko.\n−Areago, zure horren koroapen gisa: Unean uneko legeek aitorturiko eskubideak baizik izan ez balira eskubide, eskubide bat ere ez genukeen inoiz izan.\n2007(e)ko urriaren 27a\nVatikanoko jainkoa, guztiz eskuduna berau baina eskuin-ezkerti ez: bi eskuin-esku ditu.\n2007(e)ko urriaren 25a\nErret etxean, hautsak harrotuz gero, err(et-h)autsak.\n2007(e)ko urriaren 23a\nGurutzadak luzatzeko grina hori\nBadirudi saindu guztiak eskuin aldera hiltzen direla. Bejondeiela, alajainkoa!\n2007(e)ko urriaren 22a\nOinekin pentsatzen duena buruz behera ibiliko gero.


Bideo-txata online - BIDEO-TXATA - BAI!\nCheck-outs: Egin ahal Izango duzu Guztia sortu\nNahi baduzu eta berretsi zure telefono-zenbakia Eta elkar ezagutzeko berriro Perth Perth Western Australia, komunikatzeko bakarrik txat gelak eta tokiakEra berean, neska bat eratu polita sare Mutilak eta neskak Perth, beraz, erabat doan. Gure Datazio gune ez du murrizketak kopurua Faltsuak kontuak komunikazio eta korrespondentzia.\nGarrantzitsua da err...\nNahi baduzu, Bete Japoniar Neska, esan Dit\nBai, eta, beraz, babestu zure Online korrespondentzia\nHi, nahi dut eta bete Dagozkie bat Japoniar neska Interneten, Baina ez dakit ohiko Japoniako Guneak tanisiklik, berezikidenek jakin daiteke. Errusiera errusiera bada gazte bat Izan dut Japoniar neska, nahi Dut ikasi euskara.Zuen lagundu dit ikasteko errusiera. jan ahal izango duzu ohiko Japoniako webgune hori egin dezakezu Berriketan Skype bidez Webcams. Japoniako webguneak. Hau da, besterik gabe, horretarako, Jakin behar ...\nDatak urtean. Barranquilla batetik.\nBesterik gabe, ezin hobea harremanak Eta ezkontza eta doan adiskidetasuna BarranquillaHarremanak eraikitzeko emakume edo gizon Hiritik barranquill, bada, ez da Berria larri bat, iragarki bat Sortzen eta batu bat benetako Zoriontasuna zerbitzua. Zoritxarrez, ezin dut tasa club-En Performance erregistratzeko gabe. Ez bazara, barranquill, duzu besterik Ez dira larriak eta doan Datazio Barranquilla zure hiriko harremanak Eta ezkontza.\nBada, ez duzu berri bat, Harremanak eraikitzeko...\nEmakumeak gizonen bila doan, Italia\nEz dira emakumeak bila ari diren gizonak doan\nBesterik sinatzeko gunean, arakatu profilak italiako bila emakumeak gizonak, eta harremanetan, horietako onenaNaiz maitekorra eta solidario bat pertsona, batzuetan arraro, baina positiboa modu batean. Naiz smart eta kontutan modu askotan I am nire ideal bazkide: eder, athletic gorputza, smart, adeitsu, solidario, maitekorra, leialak, indartsu, sutsua. Ez erre, edozein kasutan, ez drogak hartu eta antzekoak.\nDear Jator, esk...\nGuangzhou Datazio Guneak, larriak\nZoriontasuna gizon, Guangzhou emakumeak, online, Eta sartu du gure biziraupena Beste asko\nEntzun ahal izango duzu, istorio Asko berari buruz, nola Internet Lagundu zion bat aurkitu kindred Espiritu etorkizunean, sendo bat sortzeko, Familia, baina ez da beste joera.\nEstatistikak arabera, dibortzio-tasa handiagoa Izan zen: hau ezkontza iraun Ez da urte bat baino gehiago.\nBerretsi zure telefono-zenbakia eta Aurkitzeko hasteko, berriketan eta lagun Berriak egiteko komunitatearekin Veneziako hiria Veneto inolako mugarik gabe edo murrizketakBete nahi duzun. Gure Datazio gune ez dira Murrizketak, komunikazio eta korrespondentzia ez Dira murrizketak kopurua eta larritasuna kontuak. Gizakiak, bata bestearen aurkitu, ezagutu, Eta sartu harremanak.\nPlay gizon eta gizon Venezian, Eta ez da guztiz doan\nZuzeneko Suedia deskargatu Suedian bizi, Bizi online Suedia\nEskaintza eroso ostatua gela pribatu guztiak osoa 'Suite' txiki batean pribatua gonbidatu etxe bat itxita lurraldeanAgentziak antolatzen mota Guztietako ezkontza zeremonia Suedian.\ngaixoa eskola bazkariak mundu osoan zehar!!!! Jan ezazu hau benetan??? - YouTube\nHey guys eta ongi etorri bideo berri bat\nGaur egun, I nirekin partekatu hainbat eskola bazkariak mundu osoko, nola begiratu ahal izango dute herrialde ezberdinetanEspero duzu zerbait berria ikasteko eta sentitzen free iruzkina aro gogoko. Gaurko bideo bat ere elkarlanean isåret zein da, beraz, askoz ere dibertigarria denean dute hoards fun stuff, beren denda online zerbait du, besterik gabe, guztiontzat.\nEskerrik asko ikusten, ikusten duzu goizean berriro MUSU\nMecklenburg-Aurrean Free Datazio\nEmakume bat familia bat hasteko.Bizi Alemanian familia bat bezala, Aukera duzu betetzen Minsk lagun Batek egiten du lan alemaniako Enbaxadak Minsk gizon Mecklenburg-voronezhsk Eskualdean ArteHemen ikusi ahal izango duzu Profilak gizonen zure area free Izen-ematea gabe.\nErregistratuz gunean, egin dezakezu berriketan, Gizon eta seme-alabak nor Dira area dago egoitza, ez Bakarrik Mecklenburg-Vorpommern, baina, gainera, Beste eremu eta eskualde.\nNahi baduzu, bete aurkitu ma...\nBuruzko Informazioa Chania. Free Datazio\nOngi etorri open data maiteBeno, beti izango duzu betetzen Pertsona Han hiria besterik ez zintzilikatzeko. Joaten naiz, arratsaldean, hiria, Chania, Edan kafea, tea, besterik gabe, chat.\nGunean erregistratu eta bete zure jaioterrian\nBakarrik gure Datazio gune eta Besterik ez duzu-free profila, Free mezu iragazkiak, mugagabea eta Argazki albumak. Bilera hirian Chania da erraza Bat bada, ireki maite data.\nEmakumeek betetzen Karachi: doan Izen-ematea\nZure izen-emate orria da, Erabat doan\nBerretsi kopurua eta bila hasten Kontaktu berriak emakumeen Chat Karachi Hirian Pakistan eta gai izango Duzu chat chat bidez eta Komunitate gabe edozein murrizketak eta murrizketakBete nahi dut, emakumeak eta Neskak Karachi, eta ez da Guztiz doan.\nEz dago murrizketak adiskidetasuna, komunikazio Eta korrespondentzia, kontuak eta murrizketak Gure gunean.\nIzen-emate orria da, guztiz doan\nbadira duten pertsonak elkar...\nИнформации Мени: онлајн Датира сајт Каде што Можете да\ndifusio video hitzaldian izen-ematea gabe web bideo Datazio neska batekin biluzik Datazio bideoak ezagutzeko gizon bat pribatua bideo Topaketak Datazio chat chat erruleta deskargatu doan video chat online free chat erruleta online bideo Datazio neska batekin berriketan izen-ematea gabe


Alu Ulu Antzerki Foroa (2 ordu)\nALU ULU ANTZERKI FOROA: umoretik, onarpenetik, plazeretik emakumeen sexualitateak lantzeko tresna da. arremanitzen ibilbidean nabarmen ikusi dugu hutsune hau eta horregatik sortu dugu, feminismoa eta tratu onak uztartuz. 45 minutu inguruko monologo frexko bat da, Plax! sexologia zerbitzuko itxaron gelan ematen dena. Ondoren, foroan, talde txikitan sexualitateak bizipenetatik lantzen dira sormena baliatuz; parte-hartzaileek aukera dute marrazkia, bertso-rap kantua, mugimenduaz...adierazteko. Aberasgarri, askatzaile eta goxagarri definitu dute.\nHezkidetza jolasgaraian: neska-mutilak elkarrekin jolastokian? (4 ordu)\nEskoletan hezkidetzari arreta nabarmena eskaintzen zaion garaian, jolastokia kezka iturri bihurtu zaigu. Formazio saio honetan ikastetxeetako guraso eta irakasleekin jolastokia hezkidetzaren ikuspegitik aztertuko dugu, neskek eta mutilek espazioaz egiten duten erabileraz jabetu, erabilera honetan aurkitzen ditugun baldintzapenak ezagutu, eta eskolako jolastokia eraldatzeko prozesuaz elkarrekin pentsatzeko klabeak eskainiko dira.\nNola aurre egin homofobia eta transfobiari eskolan? (6 ordu)\nIndarrean dugun sexu-generoen antolaketak bazterrean kokatzen ditu gizon-emakume identitate tradizionalekin bat egiten ez duten pertsonak. Formazio saio honetan homofobia eta transfobiaren oinarriak xehetuko ditugu, egunerokoan honen adierazpenak eta ondorioak errazago identifikatze aldera. Era berean, bazterketa horri aurre egiteko estrategiak, ekintzak eta materialak aletuko ditugu.\nSexuen hezkuntza hezitzaileentzat (4 ordu)\n"Helmuga ez da helburua, bidea baizik"\nEskola eragileak eta gurasoak haurrei begira (6-9 ordu)\nNola egin familien eta eskolaren artean sinergiak indartzeko, haurren mesedetan. Familiak eta eskolak funtzio ezberdinak dituzte irakaste-ikaste prozesuan. Funtzio hauek bereiziaz eta bakoitzari dagokion lekua emanez eta garrantzia aitortuz, bidea erraztuko diegu haurren gaitasunei, horiek osoki gara ditzaten. Funtsean, familien eta eskolaren arteko harremanaren osasunak erabat baldintzatzen du gazteen ikasteko grina eta gaitasuna. Guraso tailer honetan, harreman horri "txekeo" bat egin nahi diogu, eta osasuntsu matentzeko oinarrizko zaintzak abian jarri.\nSexuen hezkuntza gurasoentzat (4 ordu)\nPedagogia sistemikoa: hezkuntza komunitatean giroa hobetzeko tresna / *eskola txikiak (6 ordu)\nEskola txikietan lan itzela egiten dute komunitateko eragile ezberdinek. Eta maiz, nahikoa ez denaren sentsazioa nagusitu daiteke hala ere. Dinamika hori eraldatzea konplexua da. Eskola komunitateak multzo edo sistema bat osatzen du. Horrek esan nahi du, multzo horretako elementu bakoitzak beste guztiengan eragina duela. Esku-hartze hauen bidez, modu dinamiko, parte-hartzaile eta barne-hartzaile (inklusibo) batean, eragileen arteko konfiantza areagotzen lagunduko dugu, harremanak sendotuz eta giroa hobetuz. Komunikatzeko moduei arreta jarriko diegu. Guztion artean, egoeraren diagnosi-mapa bat osatuko dugu, eta lehentasunak zein diren ikusi. Norbere ikuspegia zabaltzeko eta bestearen lekuan kokatzeko ariketak egingo ditugu.\nTratu Onak eta Feminismoaren onurak irakasleentzat (3 ordu)\nMugimendu tailerra: emozioak eta jabekuntza\nCookien Politika · Lege Oharra


2019-11-27 - Urola Kostako Hitza : Urola Kostako Hitza\n2020-2024 Zarata Ekintza Plana aurkeztu dute, Zarautzen\nZarata Ekintza Planean 42 ekintza bildu dituzte, herritarren kexei eta proposamenei erantzuna emanez.\nAzpeitiko Dinamoan aurkeztuko dute kultur sorkuntza oinarri duen Dapa proiektua\nKultur sorkuntza ardatz duen ikus-entzunezko saioen bilduma da Dapa, eta Jalgi euskal kulturaren plaza ibiltariak sustatutako proiektua da. Datozen hilabeteetan, asteazkenero, sormena oinarri duen ikus-entzunezko erreportaje bat sareratuko dute. Saio horietako bakoitzak kultur-adierazpen edo sortzaile bat izango du ardatz. Dinamoa sormen gunea da proiektuaren habia, eta bertan aurkeztuko dute proiektua bihar, 20:00etan hasita.\nMartxan da Azpeitiko Udal Kiroldegiko tabernaren kudeaketarako lehiaketa publikoa\nInteresa dutenek abenduaren 20a arteko epea dute eskaintzak aurkezteko. Emakida gehienez lau urterako izango da.\n'Palabek: refugio de esperanza' erakusketa eta dokumentala ikusgai, Azkoitian\nOstirala bitartean egongo da ikusgai Torrezurin 'Palabek: refugio de esperanza' erakusketa eta dokumentala, 18:00etatik 20:00etara bitartean. Palabek Ugandako errefuxiatuen eremua da, eta hango bizimodua jaso dute erakusketan.\nSan Andres egunean musika kenduko dute Azkoitiko barraketan, festak inklusiboagoak izan daitezen\nAzken egunak, Azpeitiko babestutako etxebizitzen zozketan izena emateko\nEsklabak-Iturtzulo eremuan egingo dituzten babes publikoko etxebizitzen bigarren faseko zozketan izena emateko epea datorren astelehenean, abenduak 2, amaituko da. Zalantzaren bat dutenek Azpeitia Berritzenera jo behar dute.\nAzpeitiko Lagun Onak futbol klubak 75. urteurreneko liburua aurkeztuko du bihar\nLagun Onak futbol taldearen 75. urteurrenaren harira, klubaren azken 25 urteotako ibilbidea jasotzen duen liburua kaleratu dute. Bihar aurkeztuko dute lana, 19:00etan hasita, Azpeitiko Sanagustin kulturgunean. Irekia izango da ekitaldia.


Debagoieneko Musika eskolen kontzertua gaur, egubakoitza, Iturrigorrin - Aretxabaleta - Goiena.eus\nDebagoieneko Musika eskolen kontzertua gaur, egubakoitza, Iturrigorrin\nAitziber Aranburuzabala Juldain 2015-03-27 09:33\nIturrigorri frontoian Debagoieneko Musika Eskolen topaleku izango da, gaur egubakoitza. Herrikoaz gainera, Eskoriatzako, Arrasateko, Bergarako, Soraluzeko eta Oñatiko musikarien harrobia batuko da han, 18:00etan.\nUrtero egiten duten eskolen arteko topaketa da, herriak txandakatuz egiten dutena. Bigarrenez egingo dute Aretxabaletan. Gaurkoan, 100 ikaslek ikasgelatan ikasitakoa erakutsiko dute, 12 irakasleen gidaritzapean, harmailetan batutako senide eta lagunen aurrean.\nElkarri lekukoa hartuz\nAdin guztietako musikariak igoko dira taularen gainera, haurrak eta baita helduak ere. Anfitrioien agur dantzarekin ekingo diote. Segidan eskolak txandakatuaz joango dira askotariko doinuak erakutsiz; horien artean, euskal kantu ezagunak. Akordeoi eta batukada doinuak eskainiko dituzte oñatiarrek; Bergarakoek kamara boskotea ekarriko dute eta Arrasatekoen perkusio taldea izango da hurrengoa. Kantuan egingo dute segidan Eskoriatzakoek; eta flauta eta combo doinuekin borobilduko dute etxekoek.


apirila 2015 – Irunero\nPresaka iritsi da Jabier Muguruza elkarrizketarako hitzordura. Atzo kazetari atzerritar batekin afaltzen egon zen, eta goizean entsegua eduki du Donostian. Abiadan etorri da autobidetik. Gaur egungo bizimoduaz kexu da: “Ni saiatzen naiz barne erritmoa eta kanpokoa bat etor daitezen. Baina...\n2015(e)ko apirilak 27 No Responses\nPapperino izozki-dendaren lema hartu du aurten Yon Gallardok, gurasoen eskutik. Aldi berean, Bidashop Irungo merkatari eta ostalarien elkarteko presidente egin dute. Beraz, familiako negozioa aurrera eramateaz gain, sektorea biziberritzeko lan egingo du. Hiria...\n2015(e)ko apirilak 24 No Responses\nBederatzi talde izan ditu aurten Leka Eneak mahai-teniseko ligetan. Talde bana ia kategoria guztietan. Elkarteko kideak pozik daude Superdibisioetako talde nagusiek lortutako emaitzarekin. Baina harro begiratzen diete, batez ere, gainerako kategorietan ari dir...\n2015(e)ko apirilak 18 No Responses\nPlaiaundin pausatzea otu zitzaion hontz bitxi bati, Zingira Hontza (Asio flammeus) delakoari, joan den hilabetearen lehenengo egunean. Dozena bat kurrilo arrunt (Grus grus) Plaiundiko padurara egokitu ziren egun berean gertatu zen Zingira Hontzaren bisita; hai...\n2015(e)ko apirilak 16 No Responses\nOpen Altitoy-Ternua lasterketa irabazi du Amets Maiztegi irundarrak, Uxue Fraile donostiarrarekin bikotea osatuta. Pirinioetan egiten diren mendi-eski probetan ezagunena da Altitoy. Luz Saint Sauveurren jokatu dute, martxoaren 8an eta 9an. Euskadiko Txapelketa...\n2015(e)ko apirilak 15 No Responses\nHawaii gozotegiko Eva Urigain: “Garrantzitsuena gozogilearen eskua da” Milaka haurrek eta gaztek jasoko dute opila amabitxiaren eskutik, apirilaren 25ean. Horietako asko Hawaii gozotegiko lantegian egindakoak izango dira. Ia mende erdia darama Urigain fami...\nOrain dela urte batzuk eta Euskararen Nazioarteko Egunaren harira, abenduaren 3an ospatzen dena, Euskal Herrian zehar kanpaina bat zabaldu zen “Euskarak, 365 egun” lelopean, gure hizkun-tzaren erabilpenaren aldarria urteko egun guztietara zabaltzer...\n2015(e)ko apirilak 12 No Responses\nAndoitz Villafranca mus txapelduna, aurrez aurre Bikote irundar batek irabazi du Korrikaren aldeko Gipuzkoako Mus Txapelketa. Eskarmentu handiagoa duen Asier Alberrorekin aritu da Andoitz Villafranca. Irungo eta Behe Bidasoko kanporaketak gainditu ondoren, fin...\n2015(e)ko apirilak 11 No Responses\nDeskarga kaleko seigarrenean sartzea denboran atzera egitea da. Bi mizpirondo daude eraikinaren atarian. “Alberdi” abizena tailatua duen oholak ongi etorria ematen dio bisitariari, egurraren eta artisautzaren erresuma txiki honetara. Etxabea familiako tail...\n2015(e)ko apirilak 9 No Responses\nHamar urte bete ditu 2015ean Sport Jam azokak. Ospakizun modura, bi edizio egingo dituzte aurten Ficoba erakustazokan: azaroan ohiko azoka, eta maiatzean berezia, udako sasoiari zuzendutako edizioa izango dena. Surfean, urpekaritzan edo piraguismoan lehen urra...


Aitor Aranzabal: "Ate bat ireki dela iruditzen zaigu, eta aurrerantzean ildo beretik jarraitzea nahi genuke" - Arrosa\nArratsaldeko lehen orduan jakin dugu martxoaren 1era aurreratu duela Espainiako Auzitegi Nazionalak Arnaldo Otegi espetxetik aterako den eguna. Sekula espetxeratua izan behar ote zuen izan daiteke egiazko eztabaida, baina berandu da horretarako. Edonola ere, politika egiteagatik espetxe arriskuan zeuden 35 lagunek akusazio partikularrarekin egindako akordioari esker lortu dute espetxea saihestea orain gutxi. Horietako bat Aitor Arantzabal bergararra da, eta Txapa irratikoekin hitz egin du akordio horretaz eta espetxera itzuli beharrik ez izateaz.\nPosted in ZebrabideaTagged #35ak libre #aitor aranzabal #akordio #akusazio #bergara #epaiketa #espetxe #fiskaltza #libre #politiko #portada #txapa\nAndy Warholen 'Campell's zopa latak' obra, Alba Fernandezen eskutik


OtamotzEderrena pilotalekua Archives - Otamotz\nEtiketa "Ederrena pilotalekua"\nHaurrentzako ekintzak Ederrena pilotalekuan\nUrretxu eta Zumarragako udalek 3 eta 11 urte bitarteko haurrentzako ekintzak antolatu dituzte Ederrena pilotalekuan. Gaur 17:00etatik 19:00etara irekiko dute eta bihar 11:00etatik 13:00etara eta 17:00etatik 19:00etara. Egun osoko sarrerak 4 euro balio du eta goiz edo arratsaldekoak 2,5.\nUrretxuko Udalak kiroldegian berrikuntzak egin ditu\nUrretxuko Udalak hainbat berrikuntza egin ditu 2018an Aldiri kiroldegian. 76.000 euro baino gehiago inbertitu ditu. Makinak erosteko 48.000 euro erabili ditu eta bestelako materiala erosteko, berriz, 9.000 euro baino gehiago. Baloiak eta koltxonetak erosi ditu, besteak beste. Diru horrekin aldageletako materiala ere berritu du:?kaiolak, aulkiak, pertxeroak… Gainera, udalak kantxako argiteria\nPika eta Andoitzek irabazi dute frontenis txapelketa\nLarunbatean frontenis txapelketako finala jokatu zuten Urretxuko Ederrena pilotalekuan. Pika eta Andoitzek 18 eta 12 irabazi zieten Mikel Estebanez eta Iñaki Ruizi.\nStock azoka egingo dute gaur, bihar eta etzi Ederrena pilotalekuan\nBiTartean elkarteak stock azoka egingo du gaur, bihar eta etzi Ederrena pilotalekuan. Gaur 17:00etatik 20:30era irekiko da, bihar 10:00etatik 14:00etara eta 17:00etatik 20:30era eta igandean 11:00etatik 14:00etara. Haurrentzako jolas gunea egongo da eta erosleen artean lau afari zozkatuko dituzte. Zozketa igandean izango da, 12:00etan. Gainera, bihar, 17:30ean eta 19:30ean, musika\nPirritx, Porrotx eta Marimototsen saiorako sarrerak\nPirritx, Porrotx eta Marimototsek bi saio eskainiko dituzte martxoaren 17an Ederrena pilotalekuan: 16:30ean eta 18:30ean. Sarrerek 7 euro balio dute. Hilaren 16a arte Urretxuko kultur etxean erosi ahal izango dira: 11:00etatik 13:30era eta 17:00etatik 20:00etara. Hilaren 18an eta 25ean eta martxoaren 4an eta 11n Labeaga aretoan jarriko dira salgai eta\nLarunbateko inauterietako dantzaldia Ederrenan izango da eta sarrera hartu behar da\nEguraldi txarra dela eta, larunbat arratsaldeko dantzaldia eta mozorro lehiaketa Urretxuko Ederrena pilotalekuan izango dira. Festa 18:00etan hasiko da eta 21:00etan amaitu. Aforo muga dela eta, segurtasunagatik, ezinbestekoa da sarrera hartzea pilotalekuko leihatilan (doakoa da). Ederrenako leihatila larunbatean bertan irekiko dute, 17:45ean.\nUrretxuko Udalak pilotalekua haurrentzat irekiko du, gaurtik aurrera\nEuri egunetan guraso askok haurrak Urretxuko pilotalekura eramaten dituzte eta azken aste hauetan ezin izan dute egin, bertako taberna ez delako jada egunero irekitzen. Tabernak itxita jarraituko du (egun berezietan bakarrik irekiko dute), baina udalak gurasoen eskaera aintzat hartu du eta pilotalekua astebururo irekiko du haurrentzako aisialdi gune bezala. Horra